open-index/open-wikipedia-markdown huggingface dataset:
Valstybinis turizmo departamentas

**Lietuvos Valstybinis turizmo departamentas prie [[Lietuvos Respublikos Ūkio ministerija|Ūkio ministerijos]] (VTD prie ŪM)** – valstybės įstaiga, buvusi atsakinga už šalies turizmo plėtrą 1992–2018 m. Nuo 2019 m. jos funkcijas atlieka Keliauk Lietuvoje.

## Istorija
1992 m. buvo įkurta **Valstybinė turizmo tarnyba**. 1995 m. ši tarnyba reorganizuota į Valstybinį turizmo departamentą prie Valdymo reformų ir savivaldybių reikalų ministerijos. 2000 m. departamentas priskirtas prie Ūkio ministerijos. 2018 m. įstaiga buvo likviduota, o turizmo skatinimui buvo įkurta viešoji įstaiga „Lithuania Travel“ („Keliauk Lietuvoje“). Kelionių organizatorių, kelionių pardavimo agentų, turizmo paslaugų rinkinių pardavėjų, apgyvendinimo paslaugų teikėjų priežiūros bei turistų interesų atstovavimo kelionių organizatoriaus nemokumo ar bankroto atvejais funkcijos perduotas Valstybinei vartotojų teisių apsaugos tarnybai.

2017 m. vasarį kilo skandalas dėl VTD reklaminės Lietuvos turizmo kampanijos „Lithuania. Real is beautiful“ (*Lietuva. Tikra yra gražu*). Pagal pradinę kampanijos idėją, internete buvo naudojamos įvairios nuotraukos su kvietimu apsilankyti Lietuvoje. Kaip vėliau išaiškėjo, kai kuriose nuotraukose buvo ne Lietuvos, o kitų šalių vaizdai. Taip pat kai kuriuos nuotraukos buvo įsigyjamos interneto fotobankuose.

Išaiškėjus šiam faktui iš direktorės pareigų pasitraukė nuo 2014 m. gruodžio departamentui vadovavusi Jurgita Kazlauskienė. Taip pat buvo pakeista kampanijos pozicija ir nuo šiol naujoje platformoje žmonės kviečiami dovanoti savo darytas Lietuvos nuotraukas.

## Skyriai
VTD skirstytas į šiuos skyrius:
* Turizmo plėtros skyrius
* Vidaus administravimo skyrius
* Turizmo veiklos priežiūros skyrius

## Vadovai
* 
* 2014-2017 m. Jurgita Kazlauskienė
* 2017-2018 m. Indrė Trakimaitė-Šeškuvienė (laikinai ėjusi pareigas)
## Nuorodos
*VTD "Facebook" paskyra

## Šaltiniai
Val di Notas

**Val di Notas** – istorinis ir geografinis Italijos regionas, Sicilijoje. Tai vienas iš trijų istorinių Sicilijos regionų.

Seniausia žinoma gyvenvietė Val di Noto regione yra Akrų miestas, įkurtas 664 m. p. m. e. Čia buvo pirmoji Korintiečių kolonija Sirakūzuose.

Val di Noto gyvenvietės buvo visiškai sugriautos 1693 m. žemės drebėjimo. Po to miestai buvo atstatyti pilnai, kaip Notas ir Gramikelis. Tuometiniai Ispanijos karalystės vadovai leido vietiniam bajorui Giuseppe Lanza teisę atstatyti miestus savo nuožiūra. Jis miestus statė remdamasis barokiniu ir renesanso stiliais.

Naujieji miestai buvo kuriami nuo centrinės miesto aikštės, o iš ten plečiant gatves kvadratiniu išdėstymu.

2002 m. Val di Noto miestai buvo įrašyti į UNESCO pasaulio paveldo sąrašą kaip „baroko meno kulminaciją ir galutinį žydėjimą Europoje“. Į sąrašą buvo įtraukti šie miestai: Kaltadžironė, Militelas, Katanija, Modika, Notas, Palacolo Akreidė, Ragūza ir Šiklis.

## Šaltiniai
Young as the Morning, Old as the Sea

**Young as the Morning, Old as the Sea** – septintasis studijinis britų atlikėjo Passenger albumas, išleistas 2016 m. rugsėjo 23 d. Nepaisant to, jog albumas sulaukė skirtingos kritikų nuomonės, jis debiutavo pirmojoje Jungtinės Karalystės albumų reitingo vietoje, tapdamas pirmuoju Passenger įrašu, pasiekusiu reitingo viršūnę.

## Dainų sąrašas
Visų dainų autorius Mike Rosenberg.

## Išnašos
Following My Intuition

**Following My Intuition** – šeštasis studijinis britų atlikėjo Craig David albumas, išleistas 2016 m. rugsėjo 30 d. Tai – pirmasis atlikėjo albumas per šešerius metus nuo 2010 m. išleisto „Signed Sealed Delivered“. Albumo singlas „When the Bassline Drops“ pasiekė dešimtąją vietą Jungtinės Karalystės singlų reitinge, „Nothing Like This“ – penkioliktąją, „Ain't Giving Up“ – dvidešimt trečiąją, ir „One More Time“ – trisdešimtąją. Albumas sulaukė daugiausia teigiamų kritikų įvertinimų ir debiutavo pirmoje Jungtinės Karalystės albumų reitingo vietoje, tapdamas antruoju atlikėjo įrašu, pasiekusiu šią viršūnę.

2022 m. spalio mėnesio duomenimis, Jungtinėje Karalystėje parduota per 189 tūkstančius albumo kopijų ir jis tapęs auksiniu.

## Dainų sąrašas

## Išnašos
James Arthur

**Džeimsas Endriu Arturas** (g. 1989 m. kovo 2 d.) – britų dainininkas ir dainų autorius iš Midlsbro. Savo karjerą pradėjo 2012 m., laimėjęs devintąjį „The X Factor“ dainų konkurso sezoną. Po pergalės buvo išleistas debiutinis atlikėjo singlas „Impossible“, kuris iškart pasiekė pirmąją vietą Jungtinės Karalystės singlų reitinge. 2013 m. išleistas debiutinis albumas „James Arthur“. Antrasis albumas „Back from the Edge“ išleistas 2016 m. spalį ir pasiekė pirmąją vietą Jungtinės Karalystės albumų reitinge. 2024 m. duomenimis, atlikėjas yra išleidęs penkis studijinius albumus, iš kurių naujausiasis, „Bitter Sweet Love“, išleistas 2024 m. sausį.

## Diskografija
* *James Arthur* (2013)
* * [[Back from the Edge]]* (2016)
* *You* (2019)
* *It'll All Make Sense in the End* (2021)
* *[[Bitter Sweet Love]]* (2024)

## Išnašos

## Nuorodos
* 
*
Back from the Edge

**Back from the Edge** – antrasis studijinis britų atlikėjo James Arthur albumas, išleistas 2016 m. spalio 28 d. Albumo singlas „Say You Won't Let Go“ pasiekė pirmąją vietą Jungtinės Karalystės singlų reitinge ir vienuoliktąją JAV. Albumas sulaukė daugiausia teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, tapdamas pirmuoju Arthur įrašu, pasiekusiu šią viršūnę.

2017 m. rugsėjo mėnesio duomenimis, Jungtinėje Karalystėje parduota virš 300 tūkstančių kopijų ir albumas tapęs platininiu.

## Dainų sąrašas

## Išnašos
Sabotažas

**Sabotažas** () – sąmoningas tam tikrų įsipareigojimų neatlikimas arba blogas jų atlikimas, slaptas pasipriešinimas įgyvendinti kokį nors veiksmą, sprendimą, programą.  Terminas kildinamas iš konfliktinių darbo santykių tarp darbdavio ir darbuotojų, kai Vakarų šalyse darbuotojai ar jų grupės gadindavo darbo įrenginius, į juos įmesdami batus. Sabotažo atsiradimas siejamas su XIX a. pirmą ketvirtį Jungtinėje Karalystėje vykusiu luditų judėjimu, kai vykstant pramonės perversmui, stichiškai protestuojantys darbininkai gadindavo mašinas ir kitus darbo įrankius. Sabotažo veiksmai kovojančių pusių buvo skatinami Pirmojo pasaulinio karo ir ypač Antrojo pasaulinio karo metu.

## Lietuvoje
Pagal Rusijos TFSR baudžiamojo kodekso, Lietuvoje galiojusio iki 1961 m., 58 straipsnio 7 punktą buvo baudžiama už sabotažą kapitalistų naudai ir 14 punktą už kontrrevoliucinį sabotažą. Faktiškai pagal šį straipsnį buvo baudžiama už politinius („kontrrevoliucinius”) nusikaltimus.

## Šaltiniai
The Heavy Entertainment Show

**The Heavy Entertainment Show** – vienuoliktasis studijinis britų atlikėjo Robbie Williams albumas, išleistas 2016 m. lapkričio 4 d. Albumo singlas „Love My Life“ pasiekė dvidešimt antrąją vietą Jungtinės Karalystės singlų reitinge. Nors albumas nesulaukė vieningos kritikų nuomonės, jis debiutavo pirmojoje Jungtinės Karalystės albumų reitingo vietoje, tapdamas dvyliktuoju atlikėjo įrašu, pasiekusiu šią viršūnę.

2017 m. sausio mėnesio duomenimis, Jungtinėje Karalystėje parduota per 300 tūkstančius kopijų ir albumas tapęs platininiu.

## Dainų sąrašas

## Išnašos
24 Hrs

**24 Hrs** – penktasis studijinis britų atlikėjo Olly Murs albumas, išleistas 2016 m. lapkričio 11 d. Albumo singlas „You Don't Know Love“ pasiekė penkioliktąją vietą Jungtinės Karalystės singlų reitinge, „Grow Up“ – dvidešimt penktąją, o „Unpredictable“ – trisdešimt antrąją. Albumas sulaukė daugiausia teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, tapdamas ketvirtuoju Murs įrašu, pasiekusiu šią viršūnę.

2016 m. gruodžio mėnesio duomenimis, Jungtinėje Karalystėje parduota per 300 tūkstančius kopijų ir albumas tapęs platininiu.

## Dainų sąrašas

## Išnašos
Glory Days

**Glory Days** – ketvirtasis studijinis britų pop grupės „Little Mix“ albumas, išleistas 2016 m. lapkričio 18 d. Albumo singlas „Shout Out to My Ex“ pasiekė pirmąją vietą Jungtinės Karalystės singlų reitinge, „Touch“ – ketvirtąją, „Power“ – aštuntąją, o „No More Sad Songs“ - penkioliktąją. Albumas sulaukė daugiausia teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, tapdamas pirmuoju grupės įrašu, pasiekusiu reitingo viršūnę.

2021 m. spalio mėnesio duomenimis, Jungtinėje Karalystėje parduota per 1,2 milijono albumo kopijų ir jis tapęs keturiskart platininiu.

## Dainų sąrašas

## Išnašos
Blue & Lonesome

**Blue & Lonesome** – dvidešimt trečiasis studijinis britų grupės „The Rolling Stones“ albumas Britanijoje bei dvidešimt penktasis JAV, išleistas 2016 m. gruodžio 2 d. Tai – pirmasis grupės albumas, kuriame visos dainos yra koveriai, taip pat pirmasis albumas per vienuolika metų nuo 2005 m. išleisto „A Bigger Bang“.

Albumas sulaukė labai gerų kritikų įvertinimų ir debiutavo pirmojoje Jungtinės Karalystės reitingų vietoje. „Blue & Lonesome“ taip pat pateko į daugelio šalių dešimtukus, tarp jų – ir JAV, kurioje pasiekė ketvirtąją vietą. 2017 m. vasario mėnesio duomenimis, Jungtinėje Karalystėje parduota per 300 tūkstančių albumo kopijų ir jis tapęs platininiu. Visame pasaulyje parduota per 1,8 milijono kopijų.

2018 m. vykusiuose „Grammy“ apdovanojimuose albumas laimėjo metų tradicinio bliuzo albumo kategorijoje.

## Dainų sąrašas

## Išnašos
Gvarajai

**Gvarajai** (, sav. *Gwarayú*) – indėnų tauta, priklausanti tupiams-gvaraniams ir gyvenanti rytų Bolivijoje, tarp San Migelio ir Blanko upių (Gvarajoso provincija). Populiacija – kiek mažiau nei 10 tūkst. gyventojų. Gvarajų kalba priklauso tupių-gvaranių kalbų šeimai, dalis kalba ispaniškai. Pagal tikybą Romos katalikai.

Gvarajai – gvaranių palikuonys, atsikraustę iš Paragvajaus XV a. pab.–XVI a. pr. Jie XVII–XVIII a. perkraustyti į jėzuitų, o vėliau į pranciškonų misijas.

Tradiciškai verčiasi kapline-lydimine žemdirbyste (kukurūzai, manijokai, ryžiai), medžiokle bei žvejyba. Pagrindiniai amatai – audimas, puodininkystė. Dabar dažniausiai verčiasi samdomais darbais, smulkaus masto žemdirbyste.

Iki XVIII a. gvarajai gyvendavo didžiuosiuose namuose (malokose), vėliau ėmė kurtis atskiruose, aštuonkampio plano būstuose su tinkuotomis sienomis. Įprastas vyrų rūbas – tunikinė marška iš karnų, moterų – sijonas.
 
Dabar būdinga mažoji šeima, santuoka matrilokalinė, seniau pasitaikydavo poligamija. Mitologijoje vyravo didžiojo protėvio Tamos kultas, mitai apie Tamos sūnus-dvynius, kurie pasivertę saule ir mėnesiu. Tradicinė gvarajų kultūra nunyko XX a. pr., buvo paveikta čikitanų ir kreolų boliviečių.

## Šaltiniai
Michael Ball

**Maiklas Ešlis Bolas** (*Michael Ashley Ball*, g. 1962 m. birželio 27 d.) – britų aktorius, dainininkas ir pranešėjas, geriausiai žinomas savo vaidmenimis muzikiniame teatre. Vienas iš pirmųjų jo svarbių vaidmenų buvo 1985 m. miuzikle „Vargdieniai *(Les Misérables)*“, o išgarsėjo po 1987 m. miuziklo „Operos vaiduoklis *(The Phantom of the Opera)*“. 1992 m. dalyvavo Eurovizijos dainų konkurse.

2015 m. buvo apdovanotas Britanijos imperijos ordinu už nuopelnus muzikiniame teatre.

## Diskografija
**Soliniai albumai**
* *Michael Ball* (1992)
* *Always* (1993)
* *One Careful Owner* (1994)
* *First Love* (1995)
* *The Musicals* (1996)
* *The Movies* (1998)
* *The Very Best of Michael Ball – In Concert at the Royal Albert Hall* (1999)
* *Christmas* (1999 & 2000)
* *This Time... It's Personal* (2000)
* *Centre Stage* (2001)
* *A Love Story* (2003)
* *Love Changes Everything – The Essential Michael Ball* (2004)
* *Music* (2005)
* *One Voice* (2006)
* *Back to Bacharach* (2007)
* *Past and Present: The Very Best of Michael Ball* (2009)
* *Heroes* (2011)
* *Both Sides Now* (2013)
* *If Everyone Was Listening* (2014)
* *[[Together (albumas)|Together]]* (kartu su Alfie Boe) (2016)
* *[[Together Again]]* (kartu su Alfie Boe) (2017)
* *[[Coming Home to You]]* (2019)
* *Back Together* (kartu su Alfie Boe) (2019)
* *[[Together at Christmas]]* (kartu su Alfie Boe) (2020)
* *We Are More Than One* (2021)
* *Together in Vegas* (kartu su Alfie Boe) (2022)
* *Together at Home* (kartu su Alfie Boe) (2024)

## Išnašos

## Nuorodos
* 
*
Alfie Boe

**Alfredas Džiovanis Renkalis Boė** (*Alfred Giovanni Roncalli Boe*, g. 1973 m. rugsėjo 29 d.)* – [[Jungtinė Karalystė|britų]] [[tenoras]] bei aktorius, daugiausia vaidinantis muzikiniame teatre. Geriausiai žinomas vaidinant Jean Valjean miuzikle „Vargdieniai *(Les Misérables)*“.

2019 m. buvo apdovanotas [[Britanijos imperijos ordinas|Britanijos imperijos ordinu]] už nuopelnus muzikai ir labdarai.

== Diskografija ==
* *Classic FM presents Alfie Boe* (2006)
* *Onward* (2007)
* *La Passione* (2007)
* *Franz Lehar: Love was a Dream* (2009)
* *Bring Him Home* (2010)
* *Alfie* (2011)
* *Storyteller* (2012)
* *Trust* (2013)
* *Serenata* (2014)
* *Together* (kartu su [[Michael Ball]]) (2016)
* *Together Again* (kartu su Michael Ball) (2017)
* *As Time Goes By* (2018)
* *Back Together* (kartu su Michael Ball) (2019)
* *Together at Christmas* (kartu su Michael Ball) (2020)
* *Together in Vegas* (kartu su Michael Ball) (2022)
* *Open Arms: The Symphonic Songbook* (2023)
* *Together at Home'' (kartu su Michael Ball) (2024)

## Išnašos

## Nuorodos
* 
*
Together (albumas)

**Together** – bendras studijinis britų dainininkų ir aktorių Michael Ball ir Alfie Boe albumas, išleistas 2016 m. lapkričio 4 d. Albume atliekamos tradicinės pop dainos bei kūriniai iš įvairių miuzklų. Albumas sulaukė daugiausia teigiamų kritikų albumų ir debiutavo pirmojoje Jungtinės Karalystės albumų reitingo vietoje, tapdamas antruoju Ball bei pirmuoju Boe įrašu, pasiekusiu šią viršūnę.

2017 m. lapkričio mėnesio duomenimis, Jungtinėje Karalystėje parduota per 611 tūkstančių albumo kopijų ir jis tapęs dukart platininiu.

## Dainų sąrašas

## Išnašos
Gvatai

**Gvatai** () – indėnų tauta, gyvenanti Paragvajaus aukštupio baseine Brazilijoje (Mato Grose ir Pietų Mato Grose) bei Bolivijoje (Santa Kruso prov.). Populiacija ~370–500 žmonių. Gvatų kalba išnyko XXI a. pr. (2006 m. buvo 4 kalbėtojai), ji buvo laikoma izoliuota, nors turėjo bendrų bruožų su že kalbomis. Dabar gvatai šneka daugiausia portugališkai. Pagal tikybą – katalikai.

Su gvatais jau nuo XVI a. vid. susidūrė ispanų užkariautojai, kurie pažymėjo šių indėnų įgūdį statytis kanojas. Trigubo Aljanso karo metu rėmė brazilus kovoje prieš Paragvajų

Gvatai gyveno Pantanalio pelkynėse, keliaudavo daugiausia kanojomis. Rankiodavo laukinius ryžius (zizanijas), vertėsi žvejyba, medžiokle (gaudydavo krokodilus, kapibaras, elnius ir kt.). Dirbtiniuose pylimuose augindavo bananus, palmes atales, vaismedžius. Amatai – keramika, krepšių pynimas, audimas. Dabar daugiausia verčiasi medžiokle (kailių pardavimui), egzotinių gyvūnų gaudymu, žvejyba, žemdirbyste.

Sausuoju metų laiku gvatai gyvendavo trobelėse dvišlaičiais stogais, pastatytose upių pakrantėse. Tradicinis vyrų rūbas – strėnraištis. Raciono pagrindą sudaro žuvis ir zizanijų kruopos.
 
Gvatų bendruomenę, sudarytą iš išplėstinių šeimų, valdydavo seniūnas. Santuoka neolokalinė, seniau buvo paplitęs sororatas ir poligamija.

## Šaltiniai
Juodasnapė gegutė

**Juodasnapė gegutė** (*Coccyzus erythropthalmus*) – gegutinių (*Cuculiformes*) šeimos paukštis.

## Išvaizda
Juodasnapė gegutė – grakštus paukštis ilga uodega. Patelė didesnė už patiną. Viršutinė kūno dalis, sparnai ir uodega pilkšvai rudi su švelniu žalsvu atspalviu. Pilvelis, šonai ir gerklė balti. Kojos pilkos, du pirštai atsukti į priekį, kiti du – atgal. Uodega ilga, užapvalintu galu, pilkšvai ruda su skersinėmis juostomis. Viršugalvis rudos spalvos, rainelė raudona.

Jaunikliai panašūs į suaugusius paukščius, tik turi geltoną rainelę, jų apatinė kūno dalis gelsva.

## Paplitimas
Juodasnapė gegutė aptinkama tik Amerikos sausumos masyve. JAV arealas prasideda Oklahomos pietryčiuose, tęsiasi iki Montanos  ir pietinės Kanados. Žiemoja Pietų Amerikoje: Venesueloje, Kolumbijoje, Bolivijoje, Peru. Kartais žiemai apsistoja ir pietrytinėje Meksikoje.

Į Europą užklysta labai retai, tik traukimo metu nukrypusios nuo kelio. Dažniausiai juodasnapes gegutes galima pastebėti pietvakarių Anglijos salose.

## Biologija
Gana baikštūs paukščiai, gyvena pavieniui. Dažniausiai pastebimi greitai skrendantys virš miško laukymių.

Skirtingai nuo kitų, Europoje gyvenančių gegučių rūšių, dedančių kiaušinius į svetimus lizdus, juodasnapė gegutė pati suka lizdą, peri ir globoja jauniklius. Tik retais atvejais deda kiaušinius į kitų gegučių arba kitų rūšių paukščių lizdus. Lizdus įsirengia tankų lapuočių ir mišrių miškų pakraščiuose, krūmynuose ir neaukštų medžių lajose. Vienoje dėtyje paprastai būna 2–7 kiaušiniai, kuriuos abu porelės nariai peri 11–16 dienų. Gegužiukai išsirita pliki ir akli, praregi antrąją arba trečiąją dieną. Lizdą palieka 16–24 dienų amžiaus, bet net ir tada juos maistu aprūpina tėvai.

Maisto ieško ir ant žemės, ir ore. Minta bestuburiais, sliekais, vikšrais. Ore gaudo muses, drugelius ir kitus vabzdžius. Žiemą maitinasi minkštais vaisiais ir uogomis, jauniklius daugiausia maitina vabzdžiais.

## Galerija

Image:Black-billed Cuckoo (13883974479).jpg|Juodasnapė gegutė medyje
Image:Black-billed Cuckoo - juvenile (7910692096).jpg|Jauniklis
Image:Coccyzus erythropthalmus distr.png|Paplitimo arealas


## Nuorodos
* Apie juodasnapę gegutę (anglų k.)
Gvachibai

**Gvachibai** (, t. p. *sikuani, jivi*, sav. *Wayapopihíwi*) – indėnų tauta, gyvenanti Orinoko lygumose (Ljanose) rytų Kolumbijoje (Vičados, Metos, Araukos, Gvavjarės, Gvainijos dep.) ir vakarų Venesueloje (Amazonės, Bolivaro, Apūrės valst.). Gvachibų kalba su keletu smulkesnių kalbų jungiama į gvachibų šeimą. Taip pat kalba ispaniškai. Dalis išlaikę prigimtinę tikybą, kiti – katalikai, protestantai.

Tradiciškai vertėsi klajokline medžiokle ir rankiojimu, kai kurie – daržovių auginimu. Europietiškos kilmės gyventojams užimant Ljanosų savanas, dalis gvachibų laikinai (liūčių metu) ar visiškai perėjo prie kaplinės-lydiminės žemdirbystės (augina saldžiuosius ir karčiuosius manijokus, ananasus, moliūgus, pupeles, bananus, vietomis ryžius), pasitraukė tolyn į pietus, į miškus. Sėslieji gvachibai klajojančius tautiečius vadina matasinipiais-chiviais („savanos žmonėmis“) arba sikuaniais („laukiniais“). Dalis dirba samdomus darbus. Pagrindinis amatas – pynimas (taip pat ir pardavimui).
 
Būstas – pastogė arba trobelė su skliautiniu arba dvišlaičiu stogu iš žolės ir lapų, besileidžiančiu iki pat žemės. Dabar sėslieji gvachibai gyvena stačiakampio plano namuose su dvišlaičiais, nuožambiais į skersagalį stogais iš palmių lapų. Apranga kreolinė.

Šeima didžioji, patrilokalinė, pasitaiko poligamija, būdinga ikisantuokinė lytinė laisvė. Kultūrinių augalų auginimui šeimos buriasi į būrius iki 100 žmonių – jiems vadovauja seniūnas bei šamanas. Išlikusi tradicinė mitologija, apeigos, kurioms naudojami narkotiniai milteliai *yopo* (klajoklinis karolmedis).

## Šaltiniai
A Pentatonix Christmas

**A Pentatonix Christmas** – penktasis studijinis amerikiečių grupės „Pentatonix“ albumas, išleistas 2016 m. spalio 21 d. Tai – antrasis grupės kalėdinių dainų albumas nuo 2014 m. išleisto „That's Christmas to Me“. Visos albumo dainos, išskyrus „Good to Be Bad“ ir „The Christmas Sing-Along“ yra perdainuoti kitų atlikėjų kūriniai. Albumas sulaukė daugiausia teigiamų kritikų įvertinimų ir pasiekė pirmąją „Billboard 200“ reitingo vietą, tapdamas antruoju grupės įrašu, pasiekusiu šią viršūnę.

2016 m. gruodžio mėnesio duomenimis, JAV parduota per milijoną albumo kopijų ir jis tapęs platininiu.

## Dainų sąrašas

## Išnašos
Migos

**Migos** – amerikiečių hiphopo grupė iš Džordžijos, susikūrusi 2008 m. Grupę sudarė trys nariai, pasivadinę Quavo, Offset ir Takeoff. Grupės pirmasis singlas „Versace“ išleistas 2013 m. Debiutinis grupės albumas „Yung Rich Nation“ išleistas 2015 m. Per savo gyvavimo laikotarpį, grupė išleido keturis studijinius albumus.

2022 m. lapkričio 1 d. buvo nušautas grupės narys Takeoff.

## Diskografija
* *Yung Rich Nation* (2015)
* *[[Culture]]* (2016)
* *[[Culture II]]* (2018)
* *Culture III* (2021)

## Išnašos

## Nuorodos
* 
*
Culture

**Culture** (rašoma ***C U L T U R E***) – antrasis studijinis amerikiečių hiphopo grupės „Migos“ albumas, išleistas 2017 m. sausio 27 d. Albume dainas kartu atlieka tokie atlikėjai, kaip DJ Khaled, 2 Chainz bei kiti. Albumo singlas „Bad and Boujee“ pasiekė pirmąją vietą JAV singlų reitinge, „T-Shirt“ – devynioliktąją, o „Slippery“ – dvidešimt devintąją. Albumas sulaukė daugiausia teigiamų kritikų įvertinimų ir, per pirmąją savaitę JAV pardavus 131 tūkstantį kopijų, debiutavo „Billboard 200“ reitingo pirmojoje vietoje, tapdamas pirmuoju grupės įrašu, pasiekusiu šią viršūnę. 2017 m. liepos mėnesio duomenimis, JAV parduota per milijoną kopijų ir albumas tapęs platininiu.

2018 m. vykusiuose „Grammy“ apdovanojimuose albumas nominuotas geriausio repo albumo kategorijoje, o daina „Bad and Boujee“ – geriausio repo atlikimo.

## Dainų sąrašas

## Išnašos
I Decided

**I Decided** (rašoma **I Decided.**) – ketvirtasis studijinis amerikiečių reprerio Big Sean albumas, išleistas 2017 m. vasario 3 d. Albume dainas kartu atlieka tokie atlikėjai, kaip Eminem, „Migos“ bei kiti. Albumo singlas „Bounce Back“ pasiekė šeštąją vietą JAV singlų reitinge, o „Moves“ – trisdešimt aštuntąją. Albumas sulaukė daugiausia teigiamų kritikų įvertinimų ir, per pirmąją savaitę JAV pardavus 151 tūsktantį kopijų, debiutavo pirmojoje „Billboard 200“ reitingo vietoje, tapdamas antruoju Sean įrašu, pasiekusiu šią viršūnę.

2017 m. spalio mėnesio duomenimis, JAV parduota per milijoną albumo kopijų ir jis tapęs platininiu.

## Dainų sąrašas

## Išnašos
Four Seasons Hotels and Resorts

**Four Seasons Hotels and Resorts (Four Seasons Hotels Limited)** – Kanados bendrovė valdanti daugiau nei 100 prabangių viešbučių pasaulyje. Bendrovė įsteigta 1961 m., nuo 2007 m. 95 % bendrovės akcijų lygiomis dalimis priklauso Bill Gates ir Al-Waleed bin Talal, likusi dalis akcijų paketo priklauso bendrovės įkūrėjui Isadore Sharp. Bendrovės akcijos buvo perleistos už 3,8 mlrd. JAV dolerių. 

## Verslo modelis
„Four Seasons“ teturi vieną nekilnojamo turto objektą Vankuveryje, visi kiti objektai yra nuomojami. Bendrovė gauna apie 5 % pelno iš nekilnojamojo turto savininkų, tačiau nekilnojamojo turto savininkai yra priversti prisidėti prie pardavimų, rinkodaros ir viešbučių rezervavimo išlaidų. Sutartys sudaromos su nekilnojamojo turto savininkais bei vystytojais suteikia bendrovei teisę valdyti viešbučius savo nuožiūra, sukurti dizainą, kiekvieno iš pastarųjų viešbučių dizainas yra išskirtinis. Nepaisant to, kad pelno marža yra maža, viešbučių savininkai ir vystytojai noriai bendradarbiauja su viešbučių tinklo valdytoja todėl, kad prekės ženklo reputacija užtikrina paskolų gavimą, nes tai puikiai pasitarnauja pateikiant paskolos užstatą ar parduodant objektą.

## Išnašos
Venecijos gynybiniai statiniai

**Venecijos gynybiniai statiniai XV–XVII a.: Stato da Tera-vakarų Stato da Mar (Peskjera del Garda ir Palmanova)** – 6 XVI–XVII a. gynybiniai statiniai Italijoje, Kroatijoje bei Juodkalnijoje ir apie 1000 km teritorija tarp jų. Šie gynybiniai statiniai buvo pastatyti Venecijos respublikos laikais Žemyninėje Venecijoje palei Adrijos jūrą.

Statiniai buvo skirti apsaugoti Venecijos respublikos Adrijos jūros pakrantę nuo šiaurės vakarų Europos šalių.

2017 m. grupė šių statinių buvo įrašyta į UNESCO Pasaulio paveldo sąrašą.

## Objektai

## Šaltiniai
SimCity: BuildIt

**SimCity: BuildIt** - žaidimų studijos „Electronics Arts“ ir „Track Twenty“ sukurtas žaidimas, išleistas 2014 metais, ir tapęs pačiu populiariausiu „SimCity“ serijos žaidimu.

## Aprašymas

### Apie žaidimą

*SimCity Build It* žaidimo pasaulis bei jo eiga buvo sukurtas remiantis 2013 metais asmeniniams kompiuteriams išleistu *SimCity* serijos žaidimu *SimCity (2013) * žaidimu. *SimCity Build It* taip ,,pasiskolino" to paties *SimCity (2013)* grafinį variklį, kuris buvo kiek susilpnintas, atsižvelgiant į to meto mobiliųjų įrenginių galimybes.

### Žaidimo eiga

*SimCity Build It* žaidimas neturi nei istorijos (kaip kad GTA San Andreas), nei galutinio tikslo. Paties žaidimo eiga (palyginus su kitais serijos žaidimais) yra itin paprasta ir nesudėtinga.

Žaidimo pradžioje žaidėjas (kuris žaidime atlieka mero (angl. *mayor*) vaidmenį) privalo:
* Nutiesti pagrindinę gatvę;
* Pastatyti gyvenamąjį namą (*Residential Building*);
* Pastatyti gamyklą (*Factor*);
* Pastatyti elektrinę (*Power Plant*)
* Pastatyti vandens bokštą (*Water Tower*)

Atlikus šiuos veiksmus, žaidimo įvadinė pamoka (angl. *tutorial*) pasibaigia, bet pats žaidimas kreipia žaidėją ta kryptimi, kuria jis turi tobulėti. Užduotys, už kurių vykdymą žaidėjas gauna apdovanojimus, būna surašytos miesto žurnale (*City Journal*), kuris yra laikomas mero viloje (*Mayor Mansion*).

Pagrindinis dalykas, kuriuo remiasi žaidimo eiga, yra gyvenamųjų namų statyba. Statant namą, jo statyboms naudojamos įvairios žaliavos (angl. *materials*) ir iš žaliavų pagaminti įrankiai, baldai, maisto produktai, elektronikos detalės.
Nabaraučiznos ežeras

**Nabaraučiznos ežeras (Nuobariškių)** – ežeras Lietuvoje, Elektrėnų savivaldybėje, Nuobariškėse, 7 km į pietus nuo Vievio. Ežero ilgis iš šiaurės į pietus – 0,23 km, plotis – iki 0,15 km. Altitudė 187,1 m. Pietinis krantas aukštas, šiaurinis ir vakarinis krantai žemi ir pelkėti, apaugę krūmais. Aplinkui plyti pievos. Ežeras nenutekantis, priklauso Bražuolės upės baseinui.

## Šaltiniai
Jeigu būčiau vyras

**Jeigu būčiau vyras** () – 2017 metų prancūziška ir belgiška komedija.

## Siužetas

Vyras paleika žmoną. Ji vieną dieną pabunda su išaugusiu vyriškumu. Nubėga pas daktarą, savo ginekologą. Jis pasiūlo susidraugauti su vyriškumu. Siūlo vadinti "pin-pinu", kaip vaikystėje mielą žaisliuką. Beje, "Pin-piną" domina moterys. Taigi, pagrindinė herojė, išgyvena dėl to virsmo vyru. Apsauginė Džo pasipasakoja, kad yra nekalta, kad jai dėl to gėda ir Žana jai padeda atsikratyti nekaltybės. Vyksta eilė absurdiškų nutikimų ir Žana bando ieškoti savęs.

## Aktoriai
: *Aktorius – veikėjas*
* Odrė Dana () – Žana, moteris, kuriai išauga vyriškumas.
* Alisa Belaidi () – Marselė, Žanos kaimynė.
* Kristianas Klavjė () – daktaras Pasjė, Žanos gineklologas.
* Erikas Elmosninas () – Žakas Merlinas, Žanos bendradarbis, kolega.
* Žozefina Drai () – apsauginė Džo.
* Viktorija Brunelle-Remi () – Lu, Žanos dukrytė.
* Antuanas Gui () – Antuanas, Žanos buvęs vyras.

## Kūrėjai
* Prodiuseriai: Olivier Delbosc ir Marc Missonnier.
* Režisierius: Audrey Dana/
* Scenaristai: Audrey Dana ir Maud Ameline.

## Šaltiniai

## Nuorodos
* IMDB
* Allocine
* Telerama
* Senscritique
Pujehujės ugnikalnis

**Pujehujės ugnikalnis** () – aktyvus ugnikalnis pietų Čilėje, Los Rioso regione, Patagonijos Anduose, šalia Pujehujės ežero, Pujehujės nacionaliniame parke.

## Nuorodos
* Global Volcanism Program
* VLKK
Grybėnų koplyčia

**Grybėnų koplyčia** – neveikianti kapinių koplyčia Grybėnuose, Kazitiškio seniūnijoje, Ignalinos rajone. Koplyčia stūkso kaimo pakraštyje, 0,5 km į pietvakarius nuo kelio , veikiančių kapinių apsuptyje.

## Istorija

Pirmoji koplyčia Grybėnuose buvo minėta 1859 m. carinės Rusijos gyvenamųjų vietovių surašyme. Senųjų gyventojų prisiminimu, senosios koplyčios vietoje I pasaulinio karo metais kitą pastatė karo pabėgėliai nuo Vidžių. 

Vilniaus vyskupijos bažnyčių ir koplyčių sąraše Grybėnų kapinių koplyčia nuo 1928 m. minėta nuolat. Ją aptarnaudavo kunigai iš Kazitiškio ir Daugėliškio. Nuo 1939 m. Grybėnai buvo prijungti prie Kazitiškio parapijos. Prieš II pasaulinį karą koplyčia remontuota kunigo Vinco Bobino (1885–1945) rūpesčiu. Su parapijiečių pagalba ji buvo šiek tiek patvarkyta, nudažytos vidaus sienos.

## Būklė

Ilgą laiką koplyčia atrodė varganai, daugelį metų nematė remonto. Apsaugota patikimu stogu, geros būklės pjautų rastų sienomis. Neišlikę bažnytinės paskirties daiktų. Tarnauja kaip vieta saugoti kapinių inventoriui, nukeltiems kryžiams.

2021 m. duomenimis, senoji koplyčia buvo pasikeitusi neatpažįstamai: restauruotas fasadas, atnaujinti ir šviesiai nudažyti langai, uždėtas naujas stogas, atlikta vidaus apdaila ir kt. Atliktų darbų iniciatorius – Juozas Kaubrys, talkino ir rėmė kaimo žmonės.

## Literatūra

* Romutis Matkevičius (Matusa), Kazimieras Paulavičius. *Koplyčios. Grybėnai*. Mūsų Ignalina, 2014-07-22.

## Šaltiniai
Ukmergės kraštotyros muziejus

**Ukmergės kraštotyros muziejus** – muziejus, įsikūręs Ukmergės centre, Kęstučio a. 9, restauruotame buvusio „Draugystės“ kino teatro pastate. 

Filialai: Prezidento A. Smetonos dvaras, Užugirio mokykla-muziejus, Veprių muziejus, Siesikų pilis.

## Muziejaus veikla

Muziejus veikia nuo 1944 m. Jame pristatomi archeologijos, gamtos, etnografijos, tautodailės, numizmatikos eksponatai, atspindintys Ukmergės krašto kultūrinę ir istorinę praeitį nuo V iki XIX a. Muziejaus parodų salėje rengiamos parodos, kuriose pristatomi muziejaus rinkiniai, kitų Lietuvos muziejų parengtos parodos, Lietuvos menininkų kūryba. 2020 m. duomenimis, fonduose sukaupta daugiau kaip 45 800 eksponatų. Tarp jų saugomas unikalus Žemaitkiemio meteoritas.

Be kitų programų, muziejus siūlo kopimą į senosios gaisrinės apžvalgos bokštą. Tai XIX a. pabaigos statinys, kurio aukštis – 18 m. Bokšto viršuje įrengta apžvalgos aikštelė, atverianti Ukmergės senamiesčio panoramą.

2018 m. muziejų aplankė 16,6 tūkst., 2019 m. – 20,8 tūkst. žmonių.

## Vadovai

* Vaidutė Sakolnikienė (1989–2019)
* Violeta Reipaitė (1987–1989 ir nuo 2020)

## Šaltiniai

## Nuorodos

* Oficiali svetainė
* Lankytini objektai Ukmergės senamiestyje
Svijažskas

**Svijažskas** (, ) – gyvenvietė, seniau miestas, įsikūręs saloje Rusijos Tatarstano Respublikoje, ties Svijagos ir Volgos upių santaka.

1955–1957 m. užtvenkus Kuibyševo tvenkinį Svijažskas atsidūrė saloje, tačiau vėliau buvo pastatytas kelias iki sausumos.

Miestas buvo įkurtas 1551 m. kaip tvirtovė. 1552 m. miestas buvo Rusijos kariuomenės karinė bazė Kazanės puolimo metu.

1932 m. Svijažskui buvo atimtos miesto teisės.

2017 m. miesto-salos Žengimo Dangun katedra ir vienuolynas buvo įtraukti į UNESCO pasaulio paveldo sąrašą.

## Galerija

Троицкая церковь. Свияжск.JPG|Cerkvė
Sviyazhsk Rozhdestvenskaya Street and pier 08-2016 img2.jpg|Stotis
Sviyazhsk Ioanno-Predtechensky Convent 08-2016 img2.jpg|Soboras
Sviyazhsk Uspensky Monastery 08-2016 img5.jpg|Žengimo Dangun katedra ir vienuolynas


## Šaltiniai
Storė

**Storė** – upė Lietuvoje, Ukmergės rajone; Šventosios dešinysis intakas. Prasideda laukuose, Varžų kaimo apylinkėse, 3,5 km į šiaurę nuo Laičių. Pradžioje teka į pietus laukais, šalia Plačiavos durpyno, Vytinės miške pasuka į pietryčius. Žemupyje smarkiai vingiuoja, įteka į Šventąją 35,1 km nuo jos žiočių, netoli Leonpolio ir pietvakarinių Ukmergės pakraščių.

Aukštupio ir vidurupio vaga ištiesinta. Žemupyje upę kerta plentai  ir .

Gyvenvietės prie Storės: Žeimiai, Mikailiškiai, Šemetiškiai, Sarapai („Lelijų“ ir „Armonos“ sodai), Statikai, Jonuškai, Ukmergė (Mirabalis).

Upėvardis *Storė̃* kildinamas nuo žodžio *stóras*.

## Šaltiniai
Strauzgėlė

**Strauzgėlė** – upė Lietuvoje, Ukmergės rajone; Armonos kairysis intakas (Šventosios baseinas). Prasideda Užulėnio miške, prie Aukštuolių kaimo, 4 km į pietus nuo Lėno. Teka į pietus, visą laiką ties Seveikių-Varžų miškų pakraščiu. Įteka į Armoną 16 km nuo jos žiočių, ties Ratuliais, 6 km į rytus nuo Siesikų.

Turi du bevardžius kairiuosius intakus. Žemupyje Strauzgėlę kerta kelias .

Gyvenvietės prie Strauzgėlės: Aukštuoliai, Naujasėdžiai, Jurgelionys, Mikėnai, Šinkūnai, Ratuliai.

Upėvardis *Strauzgėlė̃* (kitaip *Straũzgėlė, Straũzgilė*) laikomas perdirbiniu iš **Strauzdgilė*, kuri būtų kilusi iš *straũjas* („sraunus“) ir *gilùs*.

## Šaltiniai
Bernvakaris Australijoje 2

**Bernvakaris Australijoje 2** () – 2017 metų australiška komedija.

## Siužetas

Prieš vestuves Liukas ir draugai vyksta į Australiją ir švenčia bervakarį laipiodami po uolas. Liukas nukrinta nuo uolos, o draugai pagalvoja, kad žuvo. Draugas žuvo po to,
kai ant jo nukrito akmuo. Draugai sprendžia, kaip jį pergabenti į Londoną. kai skrenda lėktuvu į Angliją, vienas draugas priekabiauja prie palydovės, kitas piloto kabinoje aplieja lakūną kava,
o likęs piloto kabinoje vienas, be priežiūros, sukelia avarinę situaciją ir lėktuvas nukrinta kažkur dykuimoje. Jie tampo grabą po dykumą, kol sustoja merginos, važiuojančios į neformalų festivalį. Po to seka virtinė keistų nutikimų, kol galų gale pasiekia Londoną. Tačiau net per laidotuves apsirūko "žolės".

## Aktoriai
: *Aktorius – veikėjas*
* Dakrė Montgomeris () – velionio draugas Maikas.
* Krisas Maršalas () – velionio draugas Tomas. priekabiautojas prie merginų.
* Ksavjeras Semjuelis () – Deividas.
* Kevinas Bišopas () – Gremas (Grehemas), velionio draugas, dėl kurio kaltės nukrinta lėktuvas ir įvyksta kiti nutikimai.
* Rainas Koras () – velionio giminaitis, šizofrenikas, kuris visus žada išauklėti pagal "zonos" įstatymus.
* Debora Mailman () – policininkė

## Kūrėjai
 
* Režisierius: Mark Lamprell.
* Scenaristai: Dean Craig.

## Šaltiniai

## Nuorodos
* 
* dailytelegraph
* The guardin
Kauno sakralinės muzikos mokykla

**Kauno sakralinės muzikos mokykla** – valstybinė muzikos mokykla, įsikūrusi Kauno senamiestyje.

Tai chorinio dainavimo mokykla, kurioje be dainavimo dar mokoma groti ir akordeonu, fleita, arfa, fortepijonu, kanklėmis, smuiku bei vargonais. Mokyklos credo: „Per muziką – į Dievą“. 

Kauno sakralinės muzikos mokyklos chorai atlieka platų užsienio ir lietuvių kompozitorių sakralinės, klasikinės bei šiuolaikinės muzikos kūrinių, taip pat harmonizuotų lietuvių liaudies dainų repertuarą.

Mokykloje mokosi 220 mokinių.

## Istorija
Mokykla įkurta 1991 m. vasario 4 d. chorų „Pastoralė“ ir „Giesmė“ vadovių – Nijolės Jautakienės ir Salvinijos Jautakaitės-Hargreaves – iniciatyva.

Nuo pat įsisteigimo mokykloje veikė 4 chorai: „Pastoralė“, „Giesmė“, jaunių ir jaunučių. Kiekvieną sekmadienį chorai giesmėmis puošė Šv. Mišias Kauno šv. apaštalų Petro ir Povilo arkikatedroje bazilikoje, daug koncertavo, dalyvavo įvairiuose muzikiniuose projektuose, Kauno miesto renginiuose, dainų šventėse. Ypač aktyvią koncertinę veiklą puoselėjo chorai „Pastoralė“ ir „Giesmė“. Jie aplankė daugybę pasaulio šalių: koncertavo buvusioje Jugoslavijoje, Portugalijoje, Čekijoje, Estijoje, Rusijoje, Vokietijoje ir Austrijoje, Anglijoje, Norvegijoje, Italijoje, Prancūzijoje (Lurdo šventovėje); 6 savaičių kelionėje po JAV ir Kanadą surengė 26 koncertus bažnyčiose ir koncertų salėse.

2008 m. Kauno sakralinės muzikos mokyklos choras „Giesmė“ (vadovė – Salvinija Jautakaitė-Hargreaves) buvo apdovanotas Lietuvos liaudies kultūros centro (dabar – Lietuvos nacionalinis kultūros centras) aukščiausiu mėgėjų meno apdovanojimu „Aukso paukštė“.

2016 m. vasario 26 d. ilgametę, net 25-erius metus sėkmingai Kauno sakralinės muzikos mokyklai vadovavusią jos įkūrėją ir direktorę Nijolę Jautakienę keitė naujas mokyklos direktorius, sakralinės muzikos magistras, teologijos mokslų daktaras kun. Vilius Sikorskas.

Naujasis vadovas subūrė naują administracijos komandą, pradėjo mokyklos reformą. Nuo 2016 m. rugsėjo mėnesio Kauno sakralinėje muzikos mokykloje mokosi 200 moksleivių (didžiausias besimokančiųjų skaičius per paskutiniuosius mokyklos gyvavimo metus), susibūrusių į keturis chorus: „Pueri I“, „Pueri II“, „Juniores“ ir „Seniores“ bei instrumentinį ansamblį, sudarytą iš atskirais instrumentais grojančiųjų grupių. Mokykloje taip pat kuriama „Improvises“ giesmininkų grupė „Neklaužados“. Pastarieji mėgsta lengvąją muziką ir laisvalaikiu nori giedoti pritariant gitaromis, elektriniais vargonais bei kitais jų skonį atliepiančiais instrumentais. Visi chorai kartu su instrumentiniais ansambliais formuoja vieną jungtinį koncertinį Kauno sakralinės mokyklos chorą „Cantores David“ („Dovydo giesmininkai“ meno vadovas Mindaugas Radzevičius), kurio pavadinimą 2017 m. sausio 6 d. įteisino ir nauji mokyklos nuostatai.

## Direktoriai
* 1991 – 2016 m. Nijolė Jautakienė-Stankutė
* nuo 2016 m. – kun. Vilius Sikorskas

## Nuorodos
*
Groblė (upė)

**Groblė** – upelis Lietuvoje, Ukmergės rajone, Siesikų seniūnijoje; Drungės dešinysis intakas (Armonos baseinas). Prasideda Siesikų miške, prie Užulaukio kaimo. Teka šiaurės rytų kryptimi, iš rytų pusės aplenkia Siesikus. Žemupyje pasuka į rytus ir teka Lokinės mišku, šalia Siesikų pelkės ir Kryto ežero. Įteka į Drungę 0,8 km nuo jos žiočių, 1 km į vakarus nuo Šinkūnų.

Intakai: Meldinė (kairysis), bevardis (dešinysis). Žemupyje Groblę kerta kelias . Visa vaga ištiesinta.

## Šaltiniai
Srautas (Lankesa)

**Groblė** – upelis Lietuvoje, daugiausia Jonavos rajone, Bukonių seniūnijoje; Lankesos kairysis intakas (Obels baseinas). Prasideda Ukmergės rajone, gojelyje šalia Reniūnų. Teka laukais į vakarus, prateka šalia dviejų mažų pelkėtų ežerėlių – Biržulių ežero ir Mimainių ežero. Įteka į Lankesą 41,3 km nuo jos žiočių, 1 km į pietvakarius nuo Pasraučių.

Intakas – Srautelis (kairysis). Žemupyje Srautą kerta kelias . Visa vaga ištiesinta. Prie Srauto yra Biržulių ir Pasraučių kaimai.

Upėvardis kilęs nuo žodžių *srautas, sriautas, strautas, striautas* („srovė, tėkmė“).

## Šaltiniai
Saturno šešiakampis

**Saturno šešiakampis** – šešiakampio formos debesų darinys Saturno šiaurės poliuje, esantis apie 78°. Šešiakampio kraštinių ilgis siekia apie 13 800 km ir tai yra daugiau nei Žemės skersmuo (12 700 km). Šis darinys apsisuka per 10 val. 39 min. ir 24 s., lygiai tokiu pačiu laiku kaip ir planetos radijo bangos.

Saturno šešiakampis buvo atrastas 1981 m. Voyager programos metu ir vėliau patvirtintas 2006 m. Cassini-Huygens zondo. Cassini zondas atskleidė šešiakampio spalvų kaitą nuo melsvos iki auksinės.

Pagal Hablo kosminio teleskopo duomenis planetos pietinis polius neturi šešiakampio, tačiau čia yra sūkurys. Taip pat toks darinys randamas ir pačiam šešiakampyje.

Cassini galėjo stebėti šešiakampį tik infraraudonaisiais spinduliais iki tol, kol 2009 m. planeta pasisuko į Saulės spindulius. Tuo metu Cassini sugebėjo nufilmuoti šešiakampio orų kaitą judėdamas planetos greičiu ir taip stebėdamas tik paties šešiakampio judėjimą. Po šio atradimo ir po to, kai darinys vėl atsisuko į Saulę, astronomai mėgėjai galėjo stebėti šešiakampį iš Žemės.

## Spalva

Tarp 2012 ir 2016 m. šešiakampis pakeitė savo spalvą iš melsvos į auksinę spalvą. Spėjama, kad tai gali būti dėl skirtingo Saulės spindulių stiprumo skirtingais metų laikais.

## Šaltiniai
Ispanijos futbolas 2017–2018 m.

**[[Ispanija|Ispanijos]] futbolo varžybos [[2017]]–[[2018]] m.**
*  prasidėjo 2017 m. rugpjūčio 20 d., baigėsi 2018 m. pavasarį;
* s turnyras prasidėjo 2017 m. rudenį, finalas įvyko 2018 m. pavasarį.

## 2017–2018 m. [[La Liga]]
* **La Liga** – aukščiausioji futbolo lyga šalyje.
* Dėl rėmimo sutarčių žinoma **La Liga Santander** pavadinama.
* 87-asis čempionatas nuo lygos įkūrimo. Dalyvavo 20 klubų.
* Čempionų titulą gynė Madrido "Realas".

Komandos:
#  **[[Real Madrid|Madrido "Realas"]]** - gina čempionų titulą.
#  **[[FC Barcelona|"Barcelona"]]** 
#  **[[Atletico Madrid|Madrido "Atletikas"]]** 
#  **[[FC Sevilla]]** 
#  **[[Villarreal CF|Viljarealio CF]]** 
#  **[[Real Sociedad]]** 
#  **[[Athletic Bilbao]]** 
#  **[[Espanyol Barcelona|"Espanyol"]]** 
#  **[[Deportivo Alavés|"Alaves"]]** 
#  **[[SD Eibar|"Eibar"]]** 
#  **[[Málaga CF|Malagos CF]]** 
#  **[[Valencia CF|Valensijos CF]]** 
#  **[[Celta Vigo|Vigo „Celta“]]** 
#  **[[UD Las Palmas|Las Palmos „Las Palmas“]]**  
#  **[[R. Betis Balompié|Sevilijos „Betis“]]** 
#  **[[Deportivo La Coruna|Deportivo „La Coruna“]]** 
#  **[[CD Leganes|Leganeso „Leganes“]]** 
#  **[[Levante Valencia|Valensijos "Levante"]]** - laimėjo 2016/2017 m. La Liga 2 pirmenybes.
#  **[[Girona FC]]** - 2016/2017 m. La Liga 2 pirmenybėse liko II, bet iškovojo vietą elite.
#  **[[CF Getafe]]** - 2016/2017 m. La Liga 2 pirmenybėse liko III, bet po atkrinatmųjų rungtynių išsikovojo vietą elite.

### Galutinė lentelė
*  **[[FC Barcelona|"Barcelona"]]**  tapo šalies čempionais.

## 2017–2018 m. La Liga2
* **La Liga2** – antros pakopos pirmenybės. Dalyvavo 22 komandos.
* Rayo Vallecano tapo nugalėtojais ir pateko į 2018–2019 m. elito divizioną. 
* Huesca liko antroje vietoje, tačiau pateko į 2018–2019 m. elito divizioną. 
* Dėl likusios vienos vietos La Liga pirmenybėse 4 komandos žaidė papildomoje atrankoje. Joje nugalėtojais tapo Real Valladolid, kurie ir pateko į La Liga.
### Turnyrinė padėtis

### Atkrintamosios rungtynės dėl patekimo į La Liga
**Pusfinalio rungtynės:**

|}

**Finalo rungtynės:**
* Pirmosios rungtynės įvyko birželio 13 d., o atsakomosios birželio 16 d.
* Pirmose rungtynėse Real Valladolid išykoje nugalėjo varžovus rezultatu 3-0.https://www.flashscore.com/match/G2X1FsU2/#match-summary
* Atsakomosiose rezultatas buvo lygus 1-1.
* Real Valladolid nugalėjo bendru rezultatu 4-1 ir pateko į elito divizioną.

## 2017–2018 m. [[Ispanijos futbolo taurė]] ''(Karaliaus taurė - Copa del Rey)''
* **[[Ispanijos futbolo taurė]]** – pagrindinis Ispanijos futbolo atkrintamųjų varžybų turnyras, vykstantis nuo 1902 metų.
### Finalo ir pusfinalio rungtynės

### Pusfinalio rungtynės

|}

### Finalo rungtynės
----


## Išnašos

## Nuorodos
* RSSSF duomenų bazė
* SOCCERWAY
Palmanova

**Palmanova** – miestas šiaurės rytų Italijoje, Friulio-Venecijos Džulijos regione, 20 km nuo Udinės. Miestas yra puikus vėlyvojo Renesanso bastioninės pilies pavyzdys. 1593 m. šią gynybinę tvirtovę pastatė Venecijos Respublikos valdovai.

2017 m. ši tvirtovė kartu su dar kitais 5 gynybiniais objektais Italijoje, Kroatijoje ir Juodkalnijoje buvo įtraukta į UNESCO pasaulio paveldo sąrašą kaip Venecijos gynybiniai statiniai.

## Istorija
1593 m. spalio 7 d. Venecijos Respublikos vadovai įkūrė Palmanovos miestą. Miesto įkūrimo data buvo parinkta paminint krikščionių pergalę 1571 m. Lepanto mūšyje prieš Osmanų imperiją. Taip pat tą dieną minima Šv. Justinos diena, tad ši šventoji paskirta miesto globėja. Miestas tapo devyniakampe tvirtove, kurią projektavo Vincenzo Scamozzi. Centrinio apskritimo, kurio skersmuo siekia 7 km, statybos truko 30 metų.

Antroji statybų dalis truko nuo 1658 iki 1690 m., o viršutinė dalis pastatyta tarp 1806 ir 1813 m. Napoleono karų metu. Galutinę tvirtovę sudarė 9 ravelinai, 9 bastionai, 9 liunetės ir 18 kavalerijų.

1815 m. miestas priklausė Austrijos imperijai, o 1866 m. kartu su Venetu ir Friuliu buvo prijungtas prie Italijos. Iki 1918 m. miestas buvo labiausiai į šiaurės rytus nutolęs Italijos miestas, o I pasaulinio karo metu čia buvo karinė zona ir veikė karališkosios kariuomenės ligoninė. 1960 m. Palmanovai buvo suteiktas nacionalinio paminklo statusas.

## Pagrindiniai objektai
Miesto katedra yra priešais rotušę. Katedros statybos pradėtos 1604 m. ir baigtos 1636 m. Šio pastato architektai nėra pažymėti, tačiau manoma, jog tai gali būti Baldassare Longhena ir Vincenzo Scamozzi. Katedra nebuvo įšventinta iki pat 1777 m., kai miestas perėjo į Udinės vyskupiją.

Katedros bokštas, įšventintas 1776 m., specialiai buvo pastatytas nedidelis, kad priešai nematytų jo būdami už miesto ribų.

Katedra pastatyta iš Istrijos akmens ir buvo restauruota 2000 m.

Trys pagrindiniai miesto vartai: Porta Udine, Porta Cividale and Porta Aquileia.

Pagrindinė miesto aikštė – Piazza Grande.

## Nuorodos
*Miesto svetainė

## Šaltiniai
Barbara Strozzi

**Barbara Strozzi** (, pakr. 1619 m. rugpjūčio 6 d. – 1677 m. lapkričio 11 d.) – italų Baroko atlikėja ir kompozitorė. Jos kompozicijos buvo publikuotos jai esant gyvai.

## Biografija
Poetas ir libretų autorius *Giulio Strozzi* pripažino Barbarą Stroci savo įvaikinta dukra. Tikėtina, kad ji buvo nesantuokinė *Strozzi* ir jo ilgametės tarnaitės *Isabella Garzoni* dukra. Stroci buvo pakrikštyta Šventosios Sofijos bažnyčioje Venecijoje.

*Giulio Strozzi* skatino savo dukros muzikinį talentą; jis įkūrė akademiją, kurioje Stroci pasirodydavo viešai. Tačiau dainavimas nebuvo jos vienintelis talentas – Stroci taip pat sugebėjo rašyti muziką, todėl savo tėvo padedama ji mokėsi pas kompozitorių *Francesco Cavalli*.

Barbara Stroci gyveno gana ramų gyvenimą. Susilaukė keturių vaikų, bent trys iš jų – nuo to paties vyro.

Stroci mirė 1677 m. būdama 58-erių. Manoma, jog ji palaidota *Eremitani* bažnyčioje.

## Muzika
Stroci buvo laikoma „produktyviausia Venecijos spausdintos pasaulietinės muzikos kompozitore amžiaus viduryje“. Jos kūryba ypatinga ir tuo, jog ji rašė tik pasaulietinė vokalinę muziką, su viena išimtimi – vieno sakralinių dainų tomu. Stroci buvo žinoma dėl poetiškumo bei kompozicinio talento.

Beveik trys ketvirtadaliai jos spausdintų darbų buvo parašyti sopranui, yra darbų ir kitiems balsams. Jos muzikinės kompozicijos kyla iš *Seconda practica* tradicijos. Stroci muzika primena *Cavalli* dvasią, tačiau jos muzika lyriškesnė ir daug labiau priklausoma nuo gryno balso skambesio. Daug jos dainų tekstų buvo parašyti jos tėvo. Vėliau tekstus rašė jos tėvo kolegos arba ji pati.

### Leidiniai
* *Il primo libro di madrigali*, per 2–5 voci e basso continuo, op. 1 (1644)
* *Cantate, ariette e duetti*, per 2 voci e basso continuo, op. 2 (1651)
* *Cantate e ariette*, per 1–3 voci e basso continuo, op. 3 (1654)
* *Sacri musicali affetti*, libro I, op. 5 (1655)
* *Quis dabit mihi*, mottetto per 3 voci (1656)
* *Ariette a voce sola*, op. 6 (1657)
* *Diporti di Euterpe ovvero Cantate e ariette a voce sola*, op. 7 (1659)
* *Arie a voce sola*, op. 8 (1664)

## Nuorodos

* Encyclopaedia Britannica, 2015 11 20
* 
* Įrašų indeksas ''discogs.com'' svetainėje
*
Januliškio maumedžiai

**Januliškio maumedžiai** – botaninis gamtos paveldo objektas, esantis Švenčionių rajone, Labanoro girios apsuptyje įsikūrusiame Januliškio kaime. Paskelbtas saugomu 2017 m. Įspūdingi maumedžiai auga ties kaimo kryžkele, kurioje stovi kelio rodyklių stulpas. Maumedžiai originalūs savo amžiumi, forma ir ažūrine laja. Šiuo metu grupėje išlikę 12 medžių.

## Istorija

Medžiai yra XIX a.  įkurto parko liekanos. Januliškio apylinkių žemės priklausė vienam vokiečių kilmės grafui, kuris statėsi dvarą Januliškyje – dabartinės Prūdiškės girininkijos vietoje, šalia Januliškio koplyčios. Viena eile buvo pasodinta 20 sibirinių maumedžių, alyvų alėjos, guobos ir kiti medžiai. Alyvų prieglobstyje anksčiau stovėjo mokykla. Dalis alyvų sunaikinta statant fermą.

Januliškyje tarpukario metais dar egzistavo parkas, pasodintas Nemčinsko. Iš dabar išlikusių alyvų bei sibirinių maumedžių matyti, kad parkas užėmė maždaug 3 ha plotą. Pagrindiniai žinomi šio parko akcentai buvo alyvų alėjos ir eilėmis pasodinti sibiriniai maumedžiai. Nupjovus vieną maumedžio sausuolį, nulaužtą per 1982 m. vėtrą, paskaičiuota, kad šiems maumedžiams yra jau per 140 metų.

## Duomenys

* Medžių skaičius – 12
* Medžių rūšis – sibirinis maumedis
* Kamienų skersmuo ~ 0,34–0,81 m ir apimtys ~ 1,07–2,55 m
* Aukštis – iki 24,6 m
* Amžius ~ 140 metų

## Šaltiniai

## Nuorodos

* Saugomų teritorijų valstybės kadastras 
* Gyvieji urėdijos eksponatai
* Januliškio maumedžiai žemėlapyje